Pia Stjernvall inħatret bħala l-Kap tal-Missjoni tal-Pulizija tal-UE fl-Afganistan (EUPOL Afghanistan). Is-Sinjura Stjernvall, mill-Finlandja, tibda taqdi d-dmirijiet tagħha fis-16 ta' Frar 2015, wara li kienet il-Viċi Kap tal-Missjoni minn Ġunju 2014. L-EUPOL Afghanistan, missjoni ċivili taħt il-Politika ta' Sigurtà u ta' Difiża Komuni, ġiet stabbilita fl-2007. Fis-17 ta' Diċembru 2014, il-Kunsill estenda l-mandat tal-EUPOL Afghanistan sal-31 ta' Diċembru 2016. Il-missjoni hija parti mill-impenn fit-tul tal-UE u tikkontribwixxi għall-politika ġenerali u l-objettivi strateġiċi tal-UE fl-Afganistan. L-EUPOL Afghanistan hija parti kruċjali mill-isforz globali tal-UE u internazzjonali b'appoġġ għall-iżvilupp tal-pajjiż. Il-missjoni taħdem fi sħubija mal-gvern Afgan biex issaħħaħ il-forza tal-pulizija ċivili tagħha li topera taħt il-qafas imtejjeb tal-istat tad-dritt u b'rispett għad-drittijiet tal-bniedem. L-EUPOL Afghanistan hija impenjata fi tliet oqsma ewlenin: ir-riforma istituzzjonali tal-Ministeru għall-Intern, il-professjonalizzazzjoni tal-Pulizija Nazzjonali Afgana u l-iżvilupp ta' rabtiet bejn il-ġustizzja u l-pulizija, b'enfasi qawwija fl-azzjonijiet kollha tagħha fuq l-integrazzjoni tal-ġlieda kontra l-korruzzjoni, id-drittijiet tal-bniedem u kwistjonijiet ta' ġeneru. L-appoġġ tal-missjoni jingħata permezz tal-esperti ddedikati tagħha tal-pulizija u tal-istat tad-dritt mill-istati membri tal-UE, permezz ta' pariri lill-istituzzjonijiet Afgani rilevanti, jiġifieri, il-Ministeru għall-Intern, il-Pulizija Nazzjonali Afgana, il-Ministeru għall-Ġustizzja u l-uffiċċju tal-Avukat Ġenerali. Id-deċiżjoni li taħtar lis-Sinjura Stjernvall ittieħdet mill-Kumitat Politiku u ta' Sigurtà tal-Kunsill. Skeda informattiva EUPOL Afganistan, Jannar 2015 CV ta' PIA Stjernvall Din ir-riżorsa bħalissa hi disponibbli biss bil-lingwa jew il-lingwi li ġejjin: